En scene av Afrodite som stiger opp fra havet vises på baksiden av Ludovisi-tronen fra ca. 460 f.Kr. Marmorblokken var sannsynligvis opprinnelig var en del av et massivt alter som ble konstruert som en del av det joniske tempelet til Afrodite i den greske bystaten av Locri Epizephyrii i Magna Graecia i Sør-Italia. Tronen viser Afrodite som stiger opp fra havet, kledd i et fint, gjennomsiktig plagg, som er gjennomvåt med sjøvann og klamrer seg til kroppen hennes, og viser hennes oppovervendte bryster og omrisset av navlen. Håret hennes henger dryppende mens hun strekker seg til to ledsagere som står barbeint på den steinete kysten på hver side av henne og løfter henne opp av vannet. Scener med Afrodite vises i verk av klassisk gresk keramikk, [263] blant annet en berømt hvitmalt kylix (drikkeskål) av Pistoxenos-maleren som er datert til mellom ca. 470 og 460 f.Kr., som viser henne ri på en svane eller gås. Afrodite ble ofte beskrevet som gullhåret og framstilt med denne hårfargen i kunsten.